ועדת הכספים, כנסת 20, פרוטוקול מספר 848, 2017-11-08 09:15

משה גפני: בוקר טוב, אני מתכבד לפתוח את ישיבת ועדת הכספים.

משה גפני: היום אני מבקש שלא יפריעו, כי אני פשוט אוציא.

משה גפני: נמאס לי מהחגיגה שהיתה פה ביומיים האחרונים.

משה גפני: אני מבקש למסור הודעה לפרוטוקול.

משה גפני: קיבלנו החלטה על הנושא של ועדות האיתור.

משה גפני: פנה אליי מנכ"ל הכנסת, הוא אמר שכמו שההחלטה נוסחה היא כאילו כובלת את ידיו באופן מוחלט.

משה גפני: סיכמנו שמה שנקבע בוועדות האיתור לכנסת ה-20, הכנסת ה-21, נקבע בהסכמה.

משה גפני: אני לא נכנס לזה, בגלל שזה גם לא על סדר-היום, אני רק רוצה שזה יהיה רשום בפרוטוקול.

משה גפני: אני לא משנה במהות שום דבר.

משה גפני: כך כתוב בהחלטה: מובהר בזה כי המשרות המפורטות בהודעה זו הן המשרות היחידות שיאוישו באמצעות ועדות איתור ולא תתווספנה עליהן משרות נוספות – שזה בסדר – וזאת עד לתום כהונתה של הכנסת ה-21, אלא אם כן ניתנה לכך הסכמתו של ועד עובדי הכנסת.

משה גפני: זה לגבי ועדות האיתור.

משה גפני: התווסף משפט שלטענת המנכ"ל סיכמנו, אבל לא סיכמנו שזה יהיה כתוב בהחלטה, בגלל שזה לא ועדות האיתור ולא מה שנלווה לזה.

משה גפני: היה הליך שלדבריו לא סוכם שזה יהיה בהחלטה.

משה גפני: סיכמנו שיהיה כתוב, כפי שהיה כתוב עד עכשיו: הליך אישור כל יתר המשרות בכנסת עד לתום תקופת כהונתה של הכנסת ה-21 יהיה בהליך מכרזי, כפי שהיה בכנסת ערב הודעה זו – אני מוסיף עכשיו לפרוטוקול, אני לא משנה את המהות.

משה גפני: זה לא הנושא של ועדות האיתור, אני מדגיש – שינוי במצב זה יתאפשר רק לאחר התייעצות עם ועד עובדי הכנסת.

משה גפני: אם יש מצב שבו, לאור ועדות האיתור – יש מצב בהליך מכרזי או משהו מהסוג הזה, שרוצים לעשות את זה באיזה דרך, צריך לעשות בהתייעצות עם ועדת עובדי הכנסת.

משה גפני: אני מוסיף את זה, זה לא משנה בהחלטה דבר.

מיקי לוי: אני מבקש מהיועצת המשפטית, אני מבקש את חוות-הדעת שלך לפרוטוקול.

משה גפני: חבר הכנסת מיקי לוי מבקש חוות-דעת.

מיקי לוי: התוספת, האם היא מהותית?

מיקי לוי: האם היא פוגעת במה שנקבע על-ידי ועדת הכספים?

שגית אפיק: התוספת הזאת אומרת שאם ירצו לעשות שינוי בהליך המכרזי שקיים ביחס ליתר המשרות שקיימות בכנסת, שאינן ועדת איתור - - -

מיקי לוי: בעשר המשרות.

שגית אפיק: ההחלטה שהביאו בפניכם עסקה בוועדות איתור.

שגית אפיק: בנושא הזה, בוועדות האיתור, התחייב המנכ"ל, וזה מופיע גם בהחלטה, שאלה יהיו המשרות היחידות, ושהוא לא יעשה שום משרות אחרות שילכו לוועדת איתור בלי ועדת השירות ובלי הסכמת ועד עובדי הכנסת.

שגית אפיק: לגבי ההליך המכרזי היתה הסכמה בעל-פה של המנכ"ל, ולפי ההסכמה הזאת הבטיח המנכ"ל ליושב-ראש שהוא לא ישנה גם את ההליך המכרזי אלא לאחר שהוא התייעץ על זה עם ועד העובדים ונכנס בצורה חזקה יותר לנוסח.

מיקי לוי: אני מבקש להוסיף "ובאישור ועדת הכספים".

מיקי לוי: למה?

מיקי לוי: אני אגיד לך למה.

מיקי לוי: הוועד הזה נתון לחבטות חוזרות ונשנות, הוא מפחד.

משה גפני: אבל אנחנו מגנים עליו.

מיקי לוי: אני רוצה להגן עליו, אז אני רוצה את האישור שלך.

משה גפני: אתה לא יכול.

מיקי לוי: אני מבקש את אישור הוועדה.

מיקי לוי: למה?

מיקי לוי: הוועד הוא נחמד, כי הוא מפחד מהמנכ"ל.

משה גפני: שגית, יש לנו סמכות "באישור ועדת הכספים"?

מיקי לוי: "ובאישור ועדת הכספים", אני מוכן.

משה גפני: בסדר.

משה גפני: נחשוב על זה.

דוד ביטן: ממתי יש עתיד דואגת לעובדים?

משה גפני: ועדת הכספים כן.

דוד ביטן: לא.

דוד ביטן: "יש עתיד", אמרתי.

דוד ביטן: לא ועדת הכספים.

מיקי לוי: תתפלא.

משה גפני: מיקי, נדבר על זה.

מיקי לוי: אני חושש מאוד.

משה גפני: נדבר.

משה גפני: נראה.

משה גפני: אם החשש שלך מוצדק, אני אחזור לדבר עם המנכ"ל, אבל אני לא חושב שזה נכון.

מיקי לוי: היועצת המשפטית צוחקת, היא מסכימה איתי...

משה גפני: רבותיי, אני עובר לסעיף.

שי באבד: היא הכינה, היא כבר יכולה לקרוא את הסעיף.

דב חנין: רגע.

דב חנין: רגע.

דב חנין: רגע.

דב חנין: ביקשתי הערה - - -

שגית אפיק: אפשר אולי לראות אותו?

שגית אפיק: לא – היא פשוט תקריא אותו?

משה גפני: אל תיקחי על עצמך.

שגית אפיק: - - - בג"ץ דירה שלישית לא התקיים כנראה.

שגית אפיק: הם חיים בספירה אחרת.

שי באבד: למה, מה אמרתי?

שגית אפיק: היא תקריא סעיף שלא ראינו?

שגית אפיק: מה דעתך?

קריאות: - - -

שגית אפיק: מילא היינו מפסידים בבג"ץ בדירה שלישית.

שגית אפיק: בסדר, הייתי אומרת לא צריך להביא נוסחים אף פעם לוועדה שיקריאו, אנחנו נאזין.

שגית אפיק: בהאזנה - - -

דב חנין: הבעיה היא שהם לא קוראים את פסקי הדין של בית המשפט העליון.

משה גפני: שגית, זה לא המצב עכשיו.

שגית אפיק: היא אמרה אתמול כשדיברנו שאין לה נוסח.

שגית אפיק: עכשיו יש נוסח, אז אני רוצה לראות אותו.

משה גפני: מאה אחוז, הכול ילך בהליך נורמלי, ולא יקרה שום דבר לפני זה.

דב חנין: אתם קראתם את פסק הדין של בית המשפט העליון בעניין דירה שלישית?

דב חנין: כדאי ללמוד את זה במשרד האוצר.

אפרת פרוקצ'יה: יש הצעה שאנחנו רוצים להציע עכשיו בעקבות השיחות.

אפרת פרוקצ'יה: נביא הצעה לוועדה.

דב חנין: יש יועצת משפטית לוועדה.

שגית אפיק: לפני היועצת המשפטית יש חברי ועדה.

משה גפני: שגית, שנייה.

משה גפני: אני עוד לא יודע מה קורה פה.

משה גפני: תמתיני, בואי נראה.

משה גפני: נלך לפי הליך נורמלי.

משה גפני: צריך להפיץ את זה בין חברי הוועדה ולא נצביע לפני זה.

קריאה: - - -

משה גפני: מה הבעיה?

משה גפני: הלוואי והגיעו לפתרון.

בצלאל סמוטריץ': זה גם לא שונה בנוסח שלפנינו - - -

אפרת פרוקצ'יה: יש לנו - - -

משה גפני: רק רגע, רבותיי.

דב חנין: יש לך רעיון.

דב חנין: רעיונות זה דבר טוב.

משה גפני: שנייה.

משה גפני: צריך לקבל רשות דיבור בוועדה.

משה גפני: אני מבקש לא לדבר.

משה גפני: מי שידבר יוצא החוצה מייד.

משה גפני: מספיק עם השוק הזה בוועדה.

משה גפני: אם מישהו מדבר, הוא יוצא.

משה גפני: אני לא מסכים לזה.

משה גפני: מה שקרה פה ביומיים האחרונים זה פשוט בושה.

משה גפני: אמר לי המנכ"ל שיש הצעה חדשה.

משה גפני: להצעה חדשה יש הליך.

משה גפני: אני מברך על כל הצעה שתהיה מוסכמת, אבל יהיה לזה הליך, זאת אומרת, נצטרך לקבל נוסח, להפיץ בין החברים, נעשה הפסקה.

דב חנין: יכול להיות שתהיה טענת נושא חדש.

משה גפני: הכול יכול להיות.

משה גפני: אני רק מבקש לומר גם לאופוזיציה שמגלה אחריות, לפחות ברובה, אני רוצה לומר גם לעצמנו: יש פה שני פרמטרים, כשהפרמטרים האלה היו ביסוד העניין.

משה גפני: האחד זה הדרישה של הממשלה להעברת 2 מיליארד שקל – מיליארד ברבעון הראשון של 2018 ומיליארד ברבעון השני של 2019.

משה גפני: עלה כאן לדיון, גם על-ידי חברי האופוזיציה, גם על-ידי חלק מחברי הקואליציה, אני למשל, ועלה על-ידי היועצת המשפטית של הוועדה, ללכת למסלול נורמלי.

משה גפני: המסלול הנורמלי הוא שישלמו מיסים, היטלים, ארנונה, כל מה שנלווה לעניין.

משה גפני: וזה מסלול שהוא המסלול הכי נכון שצריך לעשות.

משה גפני: היו על זה אתמול הרבה מאוד ויכוחים.

משה גפני: הצעתי הצעת פשרה.

משה גפני: אני מושך את הצעת הפשרה שלי אם ההצעה שלכם תהיה מוסכמת.

משה גפני: דיבר איתי אתמול בלילה בצלאל סמוטריץ, הוא כנראה לא ירד לסוף דעתכם, בגלל שלא קראנו את כל ההצעה שהצעתם.

משה גפני: ההצעה במקורה, מה שהצעתי אתמול, אומרת כך: היא אומרת שעל 2018 כבר אין דיון, כבר הגיעו להסכמה עם קק"ל, וזה יוצא מחוץ לעניין.

משה גפני: 2019 מתחיל מיסוי, כשהמיסוי הזה יימשך באופן רגיל.

מיקי לוי: זה מה שרציתי.

משה גפני: כן.

משה גפני: ממילא קק"ל לא תהיה נתונה להחלטות ממשלה שיפגעו בה, בגלל שעל-פי ההצעה שהוצעה המציאות יכולה להיות כזאת שבאים לקק"ל ואומרים לה: לא פחות מ-80% מהרווחים.

משה גפני: יכולה לבוא הממשלה ולקחת ממנה 100%, היא יכולה לקחת את הכסף של העובדים, היא יכולה לעשות הרבה דברים.

משה גפני: אם זה הולך על מיסוי, הם מכלכלים את צעדיהם בצורה נורמלית, העובדים, כבודם במקומם מונח.

משה גפני: ואז זה נכנס למסלול של המיליארד השני, הוא נכנס למסלול של תשלום על המיסוי לפרק זמן של שנתיים או שלוש או מה שמכסה את המיליארד.

משה גפני: ואז יצא דבר נורא פשוט, הממשלה יכולה להכין את התקציב מכיוון שיש לה את מיליארד השקלים האלה וקק"ל יוצאת נשכרת בעצם העובדה שאין חוק כזה שאומר שהממשלה, כל ממשלה יכולה לבוא ולקחת 80% לפחות מהרווחים שלה, ואז בכל שנה יהיה משא-ומתן בין קק"ל ובין הממשלה.

משה גפני: מי זה קק"ל?

משה גפני: אנחנו יודעים תמיד.

משה גפני: מי זה הממשלה?

משה גפני: אנחנו לא יודעים, ממשלה מתחלפת.

משה גפני: קק"ל אני יודע, זה דני עטר ובצלאל סמוטריץ, זה לא משתנה.

ישראל גולדשטיין: הקק"ל זה לא דני עטר.

משה גפני: לא חשוב.

משה גפני: מותר לי להגיד גם בדיחות בבוקר הזה.

קריאה: - - - בצלאל סמוטריץ ודני עטר.

קריאה: דני עטר יכול להתחלף.

משה גפני: מותר לי גם להגיד בדיחות, עם כל הכבוד לכם.

ישראל גולדשטיין: אנחנו נראים לך במצב של בדיחות?

משה גפני: אני לא יודע.

משה גפני: דני עטר אולי יתחלף, אולי סמוטריץ יתחלף.

בצלאל סמוטריץ': עד שפעם אחת אתה אומר משהו רציני, אתה אומר שזה בדיחה אחרי זה?

משה גפני: בצלאל סמוטריץ לא מתחלף.

קריאה: - - -

משה גפני: סתם בדיחה...

דוד ביטן: אל תצהיר הצהרות סרק, הוא יתחלף.

קריאה: הוא יתחלף לפני דני עטר.

משה גפני: ואז קק"ל נעמדת על בסיס אמיתי, היא מכלכלת את צעדיה.

משה גפני: לא יכולה ממשלה לבוא בשרירות לב ולהגיד: אנחנו ניקח כסף כמה שאנחנו רוצים, נעביר החלטה.

משה גפני: נגמר העניין.

משה גפני: היא נכנסת ברבות הימים למסלול של תשלומי מסים, ארנונה, היטלים, כמו כל אחד אחר במדינת ישראל, ואז המציאות היא שקק"ל מכלכלת את צעדיה - - -

בצלאל סמוטריץ': כמו כל גוף מלכ"רי.

משה גפני: כן.

משה גפני: יורדת ההסתייגות בחוק שהיא פטורה מתשלום מיסים וזה הולך לפי הכללים הרגילים, הנהוגים גם לגופים אחרים.

משה גפני: זה מה שהצעתי.

דב חנין: אני ביקשתי הערה לסדר.

אחמד טיבי: אדוני היושב-ראש, יש לי הסתייגות על פיקוח על-ידי מבקר המדינה.

אחמד טיבי: האם זה נשאר?

משה גפני: לא.

משה גפני: רגע.

משה גפני: אמרתי מה הצעתי אתמול.

יצחק הרצוג: מבקר המדינה כבר מבקר את קק"ל.

דב חנין: לא נכון, באופן מאוד חלקי.

קארין אלהרר: זה לא נכון.

יצחק הרצוג: יש להם - - -.

יצחק הרצוג: למה?

יצחק הרצוג: אתם היום במשא-ומתן - - -

דב חנין: באופן חלקי.

משה גפני: עם כל הכבוד, מספיק.

אחמד טיבי: טוב שבוז'י יידע שהם לא מבוקרים.

משה גפני: מאה אחוז.

משה גפני: בא מנכ"ל משרד - - -

מיקי לוי: הם מבוקרים חלקית, קארין תגיד לכם.

קארין אלהרר: חלקית מאוד.

משה גפני: - - - בא מנכ"ל משרד האוצר, עכשיו כשפתחתי את הישיבה, והוא אומר לי: הגענו להסכמה.

משה גפני: מבחינתי זה הדבר החשוב ביותר להגיע להסכמה, לפחות עם רוב החברים.

משה גפני: הגענו להסכמה, אנחנו חוזרים לחוק המקורי, אנחנו משנים שם, אנחנו עושים - - -

אחמד טיבי: אמרת מה אומרת ההסכמה?

משה גפני: זה מה שהוא אמר לי, תיכף נשמע אותה.

משה גפני: אם אכן המצב הוא כזה שיש הסכמה ויש הצעה חדשה שמתבססת על החוק המקורי, אני אבקש שתגידו מהי, ואנחנו נלך לפי ההליך הרגיל.

משה גפני: בהליך הרגיל תצטרכו לתת לנו, אחרי שתסבירו – לתת לנו את הנוסח, תעבור על זה הלשכה המשפטית אצלנו, אנחנו נחזיר את זה לוועדה, אנחנו נצטרך להצביע.

משה גפני: אולי יהיו כאלה שירצו להגיש הסתייגויות.

משה גפני: זה ילך בהליך חקיקה רגיל.

משה גפני: אני אברך על זה, אם אכן יש הסכמה.

דוד ביטן: יש הסכמה לא עם קק"ל, עם חברי הכנסת.

משה גפני: בסדר, אני מדבר על הוועדה.

משה גפני: בבקשה, שי באבד, מנכ"ל משרד האוצר.

דב חנין: אני ביקשתי הערה לסדר.

שי באבד: אני רוצה לתאר את ההצעה ברמה העקרונית, ואני אעביר לאפרת שתמשיך בניסוח.

ישראל גולדשטיין: - - -

משה גפני: יושב-ראש ועד העובדים, אמרתי שאני מוציא.

משה גפני: איך תדבר אם אני אוציא אותך?

קריאות: - - -

משה גפני: עוד לא.

משה גפני: ידברו.

משה גפני: הבטחתי לו והוא ידבר, אבל שלא יפריע.

שי באבד: אני אתחיל ואעביר לך - - -

משה גפני: שנייה.

משה גפני: אל תתחיל.

משה גפני: אני מבקש לשבת.

משה גפני: איתן, אני מבקש לשבת.

משה גפני: באמת, מה הדבר הזה?

איתן ברושי: עוד לא הספקתי, רק עכשיו הגעתי.

משה גפני: למה איחרת?

איתן ברושי: הייתי ב"פשיעה חקלאית" בביקורת המדינה.

משה גפני: תשבו.

משה גפני: אני לא רוצה שזה ייראה ככה.

משה גפני: תשבו.

משה גפני: תשבו.

דוד ביטן: - - -

משה גפני: אז תצאו, בבקשה.

משה גפני: אני רוצה לשמוע את ההצעה.

משה גפני: אני לא מכיר את ההצעה הזאת.

מיקי רוזנטל: הסתרנו ממך, שלא תקלקל.

משה גפני: אני יכול לקלקל עכשיו.

מיקי רוזנטל: חס וחלילה.

משה גפני: בבקשה, שי.

משה גפני: שי באבד מנכ"ל משרד האוצר.

שי באבד: אני רוצה שנייה לתאר את ההצעה ברמה העקרונית, ואני אעביר לאפרת שתמשיך בניסוח.

שי באבד: ההצעה אומרת את הדבר הבא: אנחנו חוזרים בגדול לנוסח המקורי של החוק, שבא ואומר, או שקק"ל תשלם מיסים, שזה הדיפולט, ואם היא לא משלמת מיסים, היא יכולה לבחור בערוץ של העברה של 65% מכספי ההעברות מרמ"י לקק"ל – להעביר אותן למדינה, ואז זה ייתן להם להמשיך את הפטור הקיים.

שי באבד: זו הצעת החוק המקורית.

שי באבד: המקורית היתה 65%.

שי באבד: עכשיו אנחנו מוסיפים עוד דבר להצעה המקורית שאומר את הדבר הבא: ככל שקק"ל תבחר בשנתיים הראשונות, ב-2018 וב-2019 שלא לשלם את המיסים, שזו בחירה שלה בסופו של דבר, אף אחד לא כופה עליה, אלא להעביר 65% ב-2018 ולהעביר 65% ב-2019, המשמעות תהיה שהם יקבלו פטור ממיסים עד ה-1 בינואר 2024, וב-1 בינואר 2024 הם יוכלו לבחור שוב בין תשלום המיסים - - -

בצלאל סמוטריץ': - - - נאמר עד 2025.

שי באבד: לא.

שי באבד: עד שנת 2024.

קריאות: - - -

שי באבד: לא.

שי באבד: אתה נותן פטור עד שנת 2024.

אפרת פרוקצ'יה: התשלום הוא - - -

משה גפני: אני עוצר את הישיבה, וזהו.

משה גפני: באמת, מספיק.

בצלאל סמוטריץ': - - -

משה גפני: בצלאל, אני מתחיל לקרוא לך לסדר ומוציא אותך.

בצלאל סמוטריץ': איפה ביטן?

משה גפני: ביטן יצא.

משה גפני: הוצאתי אותו.

שי באבד: אני חוזר שוב.

שי באבד: ככל שקק"ל תבחר להעביר 65% מההעברות של רמ"י בשנת 2018 ובשנת 2019 – הבחירה צריכה להיות לשתי השנים – המשמעות תהיה שההסדר של הבחירה בין מיסוי ל-65% יידחה ל-2024.

שי באבד: זו ההצעה.

שי באבד: אפרת, את רוצה לדייק משפטית או לתת את הנוסח?

משה גפני: שנייה.

משה גפני: מה שאתה אומר זה כך, אתה אומר שאנחנו חוזרים להצעת החוק המקורית, יצטרכו לשלם 65% - - -

שי באבד: או מס.

שי באבד: לבחור.

משה גפני: 65% או מס.

משה גפני: משנת 2024 זה נכנס למסלול של מס רגיל.

משה גפני: למה 2024?

שי באבד: אנחנו רוצים לתמרץ את קק"ל לבחור – זה עדיין בחירה שלהם, לא כופים עליהם, כדי שלא תגידו הלאמה, לקחתם לנו כספים שלא - - -

משה גפני: לא אומרים.

משה גפני: תגיד מה ההצעה, על הסופרלטיבים כבר דיברנו.

שי באבד: אני אומר את ההצעה.

שי באבד: אנחנו המדינה רוצים להעביר לתקציב, ל-2018, 2019, מיליארד שקל, אמרנו את זה לכל אורך הדיונים.

שי באבד: אנחנו רוצים לתמרץ את קק"ל לעשות את זה.

שי באבד: ככל שקק"ל תבחר באופציה של 65% ב-2018 ו-65% ב-2019, ההסדר של החוק שאומר או מס או 65% יחול עליה מ-2024.

שי באבד: הם בעצם יקבלו פטור לשנים 2020, 2021, 2022, 2023.

שי באבד: זו המשמעות.

קארין אלהרר: מה עם ביקורת?

אחמד טיבי: מה עם הביקורת?

אחמד טיבי: מה עם ההסתייגות על הביקורת?

מיקי לוי: אני לא מבין.

מיקי לוי: ב-2020, 2021, 2022, 2023, 2024 - - -

שי באבד: לא.

שי באבד: 2023.

שי באבד: זהו.

מיקי לוי: הם לא ישלמו כלום?

מיקי לוי: אני לא מבין.

מיקי לוי: אני לא מבין את זה.

מיקי לוי: זו תהיה בעיה של שר האוצר הבא.

מיקי לוי: אני לא מבין את זה.

שי באבד: מיקי, אין לך כלום בכל מקרה.

שי באבד: זה על חשבון 2018, 2019, שהוא מעביר.

שי באבד: היום אין לך כלום בכל מקרה.

שי באבד: הדרך שלך לחוקק, זה לדאוג שב-2018, 2019 יהיה לך - - -

משה גפני: מיקי לוי, גם אני לא הבנתי את זה.

משה גפני: אבל אם תהיה הסכמה, אני אברך על כך.

מיקי לוי: אני רוצה לשמוע את שגית.

מיקי רוזנטל: אתה רוצה שנסביר עוד פעם?

משה גפני: לא, לא.

משה גפני: הבנתי, אבל לא הבנתי למה.

שי באבד: ההבנה למה זה היא שהמיסוי עושה הרבה פחות - - - הממשלתית, ואז אתה מתמרץ אותם לעשות העברה של כסף ולא את המיסוי.

שי באבד: זה העניין.

דב חנין: אדוני היושב-ראש, אני ביקשתי - - -

שגית אפיק: ואז אתה נותן להם ארבע שנות פטור.

שי באבד: הם לא צריכים להעביר כסף - - -

שגית אפיק: - - -

שי באבד: עד 2024.

בצלאל סמוטריץ': - - - 2024 - - -

שי באבד: לא.

שי באבד: לא כולל פטור ב-2024.

שי באבד: נו, די.

בצלאל סמוטריץ': - - -

שי באבד: די, נו.

שי באבד: זה לא מה שסיכמנו.

קריאות: - - -

שי באבד: די.

שי באבד: די.

שי באבד: די.

שי באבד: חבר'ה, די.

שי באבד: נתתי לך 2023 לפני רגע.

שי באבד: די.

שי באבד: סמוטריץ, זה לא בסדר מה שאתה עושה עכשיו.

בצלאל סמוטריץ': עד יוני.

בצלאל סמוטריץ': ככה הבנתי.

שי באבד: די.

שי באבד: זה לא בסדר.

משה גפני: אני לא מאשר עד יוני 2024, אני מאשר את מה שהוא אמר.

שי באבד: בדיוק.

משה גפני: חבר'ה, אתם כבר הגזמתם.

שי באבד: בוז'י, זה לא בסדר.

שי באבד: זה לא בסדר.

משה גפני: אתם עושים צחוק גם מהכנסת.

דוד ביטן: - - - עד יוני 2024.

משה גפני: בסדר.

משה גפני: נו, מה זה משנה?

משה גפני: כדי שהכסף יגיע אליהם ואחרי זה אחריי המבול?

דב חנין: אני ביקשתי, אדוני היושב-ראש - - -

משה גפני: בסדר, אני נותן לך, ובקצרה.

קריאות: - - -

משה גפני: שי.

משה גפני: שי.

משה גפני: שי.

משה גפני: שי, זו הפעם האחרונה שאני קורא לך, מנכ"לים גם ייצאו.

שי באבד: סליחה.

משה גפני: הצעה לסדר.

משה גפני: דב חנין, בבקשה.

משה גפני: בקצרה.

דב חנין: אדוני היושב-ראש, מה שקורה כאן עכשיו מסמל את כל הצורה של ההתנהלות של הפרשה הזאת.

דב חנין: זה ממש מסמל את כל ההתנהלות של הפרשה הזאת.

דוד ביטן: איזו התנהלות?

דב חנין: אני מייד אגיד.

דב חנין: אני מייד אגיד.

דוד ביטן: נאום מס' 80 לפני ארבע שנים.

דב חנין: דוד.

דב חנין: דוד.

דב חנין: דוד.

דוד ביטן: אני אוהב את הנאומים שלך.

דוד ביטן: ..

דב חנין: אני שמח שאתה אוהב.

דב חנין: ..

משה גפני: דוד, אפשרתי לו הצעה לסדר בקצרה, ולא להפריע לו.

דב חנין: זו הצעה לסדר.

דב חנין: אדוני היושב-ראש, אנחנו עומדים בפני החמצה של הזדמנות גדולה מאוד, מכיוון שהיתה לנו ויש לנו עדיין הזדמנות לנהל דיון אמיתי על מה שקורה בקק"ל ולאן הולכים כספים בהיקפים עצומים ששייכים לציבור.

בצלאל סמוטריץ': - - -

משה גפני: שנייה.

משה גפני: בצלאל, אני קורא אותך לסדר פעם ראשונה.

משה גפני: אתה מגלה פעילות שמתחילה להיות חשודה...

קריאות: - - -

דב חנין: אדוני היושב-ראש, אני אומר לך שמה שקורה כאן זו החמצה של הזדמנות היסטורית לעשות סדר בפרשה הזאת שנקראת "קק"ל".

דב חנין: קראתי הבוקר בעיתון שכתגובה על הדיון שהיה כאן אתמול בוועדת הכספים קק"ל הודיעה שהם מפסיקים לשווק קרקעות.

דב חנין: קק"ל הכריזה מלחמה על המדינה.

דב חנין: מה התוצאה?

דב חנין: במקום שהמדינה תשיב מלחמה שערה מגיעים מאחורי הקלעים, מתחת לשולחן, לעסקה עקומה.

דב חנין: לא שמעתי על חוק שבו מציעים לנישום לבחור באיזה מסלול, באיזה צורה ובאיזה מתכונת.

דב חנין: גם הסוגיה של ביקורת מבקר המדינה נופלת פה מתחת לרכבת, בניגוד למה שאמר יושב-ראש האופוזיציה - -

מיקי לוי: יש לו דוחות כספיים.

מיקי לוי: מה אתה רוצה?

משה גפני: מיקי, אני לא מסכים.

דב חנין: - - בניגוד למה שאמר יושב-ראש האופוזיציה.

מיקי לוי: מה אתה רוצה?

משה גפני: מיקי, אני לא מסכים.

דב חנין: בניגוד למה שאמר יושב-ראש האופוזיציה - -

משה גפני: תסיים.

דב חנין: אני מסיים.

דב חנין: - - אין ביקורת כספית אמיתית על קק"ל.

דב חנין: מה אני מציע לעשות, אדוני היושב-ראש?

דב חנין: מה אני מציע לעשות לדיון הזה?

דב חנין: אני מציע שנוכח ההודעה של קק"ל מאתמול אנחנו נשים על סדר-היום של השולחן הזה הלאמה של קק"ל - -

מיקי לוי: אנחנו מתנגדים.

דב חנין: אתם מתנגדים.

דב חנין: - - צריך להבטיח את זכויות העובדים.

דב חנין: אם הממשלה מלאימה את קק"ל, ולדעתי זה מה שצריך לעשות, הממשלה צריכה לקחת אחריות מלאה לזכויותיהם ולמעמדם של העובדים בקק"ל.

דב חנין: את זה צריך לעשות עכשיו.

משה גפני: תודה רבה.

משה גפני: פרוקצ'יה, בבקשה.

אפרת פרוקצ'יה: אנחנו רוצים להדגיש שחזרנו להצעת החוק המקורית.

אפרת פרוקצ'יה: אנחנו נותנים לקק"ל את האופציה לבחור בין מס לבין תשלום של 65% מהכנסותיה ממקרקעין.

אפרת פרוקצ'יה: ככל שהיא תבחר באפשרות לשלם 65% מהכנסותיה, פוטרים אותה מתשלום מס.

אפרת פרוקצ'יה: זה כהקדמת תשלום מס, ולכן פוטרים אותה ממיסוי עד לשנת 2024.

אפרת פרוקצ'יה: לא מדובר פה בשינוי, אלא בחזרה לנוסח הקודם, שאותו הבהרנו, עם שינויים לגבי הקדמת המס ככל שהיא משלמת בשנת 2018 וב-2019.

אפרת פרוקצ'יה: היא בוחרת לשלם 65% מהכנסותיה.

מיקי לוי: אם היא תבחר לשלם מס, זו פררוגטיבה שלה.

אפרת פרוקצ'יה: פררוגטיבה שלה לחלוטין.

אפרת פרוקצ'יה: אם היא בוחרת לשלם מס, היא משלמת מס מכאן ועד עולם.

איתן ברושי: אדוני היושב-ראש, אני רוצה להעיר.

משה גפני: לא.

איתן ברושי: לשאול אותה.

משה גפני: יש לך נוסח?

אפרת פרוקצ'יה: אני יכולה - - -

משה גפני: את לא מקריאה.

משה גפני: אני עושה הפסקה, פרוקצ'יה.

מיקי רוזנטל: מתי נקבל ניסוח?

משה גפני: את רוצה להקשיב לי רגע?

אפרת פרוקצ'יה: אני יכולה לתת - - -

משה גפני: אל תתני, היית צריכה לתת אתמול ליועצת המשפטית ולא להגיד שאין לכם נוסח.

משה גפני: אני עוצר את הישיבה.

משה גפני: אני מבקש שתשבי עם היועצת המשפטית, תתני לה נוסח, כדי שנוכל לחלק לחברים, ורק אז נתחיל לדבר על ההצבעות.

משה גפני: הפסקה עד שאנחנו מקבלים הודעה אם ישבתם.

אחמד טיבי: גפני, ביקשתי הערה לפני ההפסקה.

משה גפני: בבקשה.

משה גפני: תשבו.

אחמד טיבי: אדוני היושב-ראש, מה שקורה פה עושה פלסתר מהעבודה של ועדת הכספים וחברי הוועדה.

משה גפני: במידה מסוימת.

אחמד טיבי: אדוני מסכים איתי?

משה גפני: במידה מסוימת.

אחמד טיבי: אדוני מסכים אתי?

משה גפני: במידה מסוימת.

אחמד טיבי: במידה רבה מסוימת.

אחמד טיבי: ..

ישראל גולדשטיין: גפני, תן לי לדבר.

משה גפני: אני אתן לך, אבל אין נוסח שעליו אנחנו מדברים.

אחמד טיבי: אתמול היה דיון רציני, עמדות קוטביות על גוף שלא משלם מיסים, על חברה פרטית שלא משלמת מיסים.

ישראל גולדשטיין: הווקף משלם מיסים?

אחמד טיבי: היא לא משלמת מיסים.

קריאות: - - -

אחמד טיבי: היא לא משלמת מיסים.

דוד ביטן: אחמד, הם תורמים 2 מיליארד.

דוד ביטן: מה אתה רוצה?

דוד ביטן: זה המיסים.

אחמד טיבי: כל הזמן הם רק גנבו קרקעות, לא שילמו מיסים.

ישראל גולדשטיין: לא.

ישראל גולדשטיין: הווקף משלם.

ישראל גולדשטיין: ..

אחמד טיבי: גנבו קרקעות.

אחמד טיבי: שדדו קרקעות.

ישראל גולדשטיין: - - -

אחמד טיבי: זה הגוף עם שוד הקרקעות הגדול בהיסטוריה - -

ישראל גולדשטיין: משטר פרלמנטרי, ממשלת ימין.

אחמד טיבי: - - גוף גזעני.

ישראל גולדשטיין: - - -

אחמד טיבי: תסתום את הפה כשאני מדבר.

קריאות: - - -

משה גפני: חבר'ה.

משה גפני: חבר'ה.

משה גפני: חבר'ה.

אחמד טיבי: למה אתה לא מוציא אותו?

משה גפני: הוא יוצא.

משה גפני: הוא יוצא.

קריאות: - - -

אחמד טיבי: תסתום את הפה.

משה גפני: אחמד.

משה גפני: אחמד.

קריאות: - - -

משה גפני: אחמד, תמשיך.

אחמד טיבי: למה אתה לא מוציא אותם?

אחמד טיבי: אתמול לא הוצאת את חזן ועכשיו אתה לא מוציא אותו.

אחמד טיבי: תתחיל לנהל ישיבה כמו שצריך.

משה גפני: אמרתי לו לצאת.

משה גפני: אתה לא צריך להתייחס לדברים שלו.

אחמד טיבי: לא אמרת לו לצאת.

משה גפני: אמרתי לו.

משה גפני: אמרתי לו לצאת.

אחמד טיבי: אתה מת להוציא אותו.

אחמד טיבי: ..

משה גפני: אחמד, אמרתי לו לצאת.

משה גפני: אני מבקש להפסיק.

ישראל גולדשטיין: בבקשה, - - - הווקף.

משה גפני: לצאת.

אחמד טיבי: הווקף בסומליה - - -

משה גפני: חבר הכנסת טיבי, אני מבקש שתשלים את המשפט.

משה גפני: אני רוצה לסגור את הישיבה.

אחמד טיבי: הם גם מביאים בריונים לכאן - -

משה גפני: הם העובדים של קק"ל.

אחמד טיבי: - - גם הורסים את אל-עראקיב 130 פעם, גם גונבים 50,000 דונם ביישובים הערביים בגליל כדי שהערבים לא יתרחבו, ובסוף באים אנשים ואומרים: למה אתה מצביע נגד קק"ל?

בצלאל סמוטריץ': אחמד, אנחנו ממש משתתפים בצערך.

אחמד טיבי: הדבר האוטומטי זה להצביע נגד קק"ל כי זו עמדה מוסרית.

אחמד טיבי: ביקשתי הסתייגות לפיקוח על-ידי מבקר המדינה.

משה גפני: אתה לא יודע עוד מה הנוסח.

משה גפני: עוד אין נוסח.

אחמד טיבי: אבל לא הזכירו פיקוח.

אחמד טיבי: שניהם לא הזכירו פיקוח.

מיקי לוי: יהיה דיווח לרשות המיסים, זה מספיק לנו.

משה גפני: תודה רבה.

משה גפני: רבותיי, הפסקה.

משה גפני: אנחנו נודיע על חידוש הישיבה.

אחמד טיבי: אני מסכים על רשות המיסים.

מיקי לוי: הקרקעות לא יהיו שקופות, לא יעזור.